මෙරට පාසල් රගර් ක්‍රීඩකයන් අතිවිශාල සංඛ්‍යාවක් ක්‍රීඩාව හේතුවෙන් විවිධ ආබාධවලට ලක්වී ක්‍රීඩාවෙන් ඉවත්වී සිටින බවත් මේ නිසාම ජාතික මට්ටමේ ක්‍රීඩකයක් බිහිවීම අවම වී ඇති බැවින් පාසල් රගර් තරගවල කාලය මිනිත්තු 70 දක්වා අඩු කිරීමට රගර් සංගමයෙන් ඉල්ලීමක් කර ඇතැයි ශ්‍රී ලංකා පාසල් රගර් සංගමයේ සභාපති රංජිත් චන්ද්‍රසේකර මහතා පැවැසීය.මෙරට පාසල් දරුවන්ගේ අනාගත අභිවෘද්ධිය පදනම් වී ඇත්තේ ඔවුන්ගේ අධ්‍යාපනය මත බැවින් ඊට ප්‍රමුඛත්වය දෙමින් ක්‍රීඩාව සඳහා ඔවුන් දිරිගැන්වීම තම සංගමයේ අරමුණ බවද ඒ මහතා සඳහන් කළේය.සිංගර් පාසල් රගර් ලීග් තරගාවලිය සම්බන්ධව පෙරේදා (10) ගලධාරි හෝටලයේ පැවැති මාධ්‍ය හමුවේදී චන්ද්‍රසේකර මහතා මේ කරුණු අනාවරණය කළේය.පසුගිය වසරේ පාසල් රගර් ක්‍රීඩාවේ නිරතව සිටි ක්‍රීඩකයන්ගෙන් විශ්වවිද්‍යාලීය අධ්‍යාපනය සඳහා සුදුසුකම් ලබා ඇත්තේ ක්‍රීඩකයක් දෙදෙනෙකු පමණක් බව ද ඒ මහතා පැවැසීය.දැන් දරුවන්ට අවබෝධ වී තිබෙනවා නිසි අධ්‍යාපනයක් නැතිව ඉදිරියට යන්න බැරි බව.